[{"text_idx": "#000000", "text": "Vinilkosmo estas la plej konata eldonejo pri esperanta muziko. G\u0302ia plurlingva retejo, , estas la plej konvena loko por ac\u0302eti diskojn de esperanta muziko. Antau\u0306 nau\u0306 jaroj g\u0302i inau\u0306guris sian vendejon de bitmuziko: c\u0302e eblas rete ac\u0302eti bitalbumojn au\u0306 unuopajn kanzonojn, kaj de kelkaj monatoj ankau\u0306 la fizikajn diskojn. Post konfirmo de la pago, la ac\u0302etinto ricevas per retpos\u0302to ligilon por els\u0302uti la kantojn. Eblas elekti inter la formatoj MP3, OGG kaj FLAC."}, {"text_idx": "#000001", "text": "Tamen la plej nova servo de Vinilkosmo estas ankorau\u0306 ne konata de multaj esperantistoj: ekde 2016 Vinilkosmo havas abonklubon!"}, {"text_idx": "#000002", "text": "Vinilkosmo lanc\u0302is novan koncepton: temas pri klubo por aboni esperanto-muzikon lau\u0306 diversaj abonformuloj."}, {"text_idx": "#000003", "text": "Lastajn du jarojn la diskeldonejo suferis pro la diskokrizo. Estis drasta disfalo de la vendoj. Vinilkosmo adaptig\u0302as al la evoluo proponante solvojn por dau\u0306rigi produktadon de esperanto-muziko. Tial en junio 2009, la retejo kreig\u0302is por vendi virtulajn albumojn. Sed la vendado de virtualaj albumoj tute ne estas komparebla kun la antau\u0306a vendado de KD-oj. La nuna epoko lasas la pas\u0302on al la elsendfluo (streaming) por au\u0306skulti muzikon. Helpe de partnero 1D touch, kiu nun renomig\u0302as diMusic (Divercities Music), Vinilkosmo sukcesis eniri tiun mondon. Tiu nova afero ne solvos la problemon. Ni bezonas pli da homoj kiuj aktive subtenas esperanto-muzikon. Aboni estas aktive kontribui al esperanto-muziko tiel ke Vinilkosmo povos dau\u0306rigi la produktadon kaj eldonadon."}, {"text_idx": "#000004", "text": "diMusic estas elsendflua platformo dedic\u0302ita al la sendependa kulturkreado. Tiu c\u0302i nekutima kaj justa elsendfluejo strebas reinventi novajn kundividajn regulojn de la valoro en la bita erao por la subteno de la artistoj kaj sendependaj produktistoj. La kutima elsendfluo pagas la artistojn malmultege. Kompareble diMusic pagas 40-oble pli la artistojn ol Spotify kaj Deezer."}, {"text_idx": "#000005", "text": "Ekde la 1-a de junio, g\u0302i farig\u0302as diMusic (Muzika Diverseco). Krom la s\u0302ang\u0302o de nomo, c\u0302i tiu nova pas\u0302o devus ebligi pli bone organizi la ofertojn, plibonigi la sperton de uzantoj, la teknikan arkitekturon, pli vastan malfermon al tuta Eu\u0306ropo... kaj tiel multobligi la uzojn per interfaco reelpensita."}, {"text_idx": "#000006", "text": "Reverkado en pluraj etapoj, kiu etendig\u0302os dum unu jaro por faciligi la adopton kaj ebligi la alvenon de novaj funkcioj (interalie apoj por Android kaj iOS kiuj disponigos al la abonantoj de la Abonklubo la tutan elsendfluan katalogon de diMusic)."}, {"text_idx": "#000007", "text": "Abono validas por unu jaro (periodo de 12 monatoj de dato g\u0302is dato, ekz. reabono plenumita la 20an de junio 2018 validos g\u0302is la 20a de junio 2019) kaj necesas renovigi la abonon akurate je sama dato de la sekva jaro por ne havi interrompon de la aliro al la justa elsendfluejo diMusic. Kiam vi aliros diMusic vi havos la kompletan katalogon de Vinilkosmo (pli ol 100 albumoj en esperanto!) La abonantoj profitos ankau\u0306 pri la katologo de multegaj aliaj sendependaj eldonejoj kun la plej bunteca diverseco kiu famigis ilin (tio estas 50.000 artistoj, 1.000.000 muzik-titoloj, el 7.000 sendependaj eldonejoj)."}, {"text_idx": "#000008", "text": "- Aliron al la katalogo de Vinilkosmo lau\u0306 la elekto de la abonformulo kaj lau\u0306 diversaj formatoj disponeblaj (KD, Vinilo, MP3, OGG au\u0306 FLAC)."}, {"text_idx": "#000009", "text": "- Aliron al la justa elsendfluejo diMusic."}, {"text_idx": "#000011", "text": "Vizitu la retejon de Vinilkosmo-Abonklubo kaj elektu la membrokategorion plej tau\u0306gan por vi. Bonvenon al la Vinilkosmo ABONKLUBO!"}, {"text_idx": "#000012", "text": "surbaze de informoj troveblaj c\u0302e "}]